b'\n_START_ARTICLE_\nNe pelno organizacija\n_START_PARAGRAPH_\nNe pelno organizacija (sutrumpintai NPO; dar vadinama ne pelno siekian\xc4\x8dia organizacija arba pelno nesiekian\xc4\x8dia organizacija) \xe2\x80\x93 nevyriausybin\xc4\x97 organizacija, kurioje pelnas n\xc4\x97ra matomas kaip pagrindinis veiklos tikslas ir nepaskirstomas organizacijos nariams, savininkams ar kitiems asmenims. Detalus teisinis NPO apibr\xc4\x97\xc5\xbeimas skiriasi priklausomai nuo valstyb\xc4\x97s. Pagal Lietuvos \xc4\xafstatymus, pagrindin\xc4\x97s NPO formos yra vie\xc5\xa1oji \xc4\xafstaiga, asociacija, visuomenin\xc4\x97 organizacija, paramos fondas._NEWLINE_NPO turi teis\xc4\x99 vykdyti ekonomin\xc4\x99 veikl\xc4\x85 (ji gali b\xc5\xabti ribojama pagal NPO tip\xc4\x85) ir gauti peln\xc4\x85, ta\xc4\x8diau jis lieka organizacijos viduje ir panaudojamas tolimesn\xc4\x97s veiklos finansavimui, pl\xc4\x97trai. NPO darbuotojai b\xc5\xabna tiek savanoriai, tiek ir gaunantys atlyginim\xc4\x85. Priklausomai nuo \xc5\xa1alies, NPO gali b\xc5\xabti taikomos \xc4\xafvairios mokes\xc4\x8di\xc5\xb3 lengvatos._NEWLINE_NPO veikia \xc4\xafvairiuose sektoriuose: \xc5\xa1vietime, sveikatos apsaugoje, humanitarini\xc5\xb3 krizi\xc5\xb3 mal\xc5\xa1inime, aplinkos apsaugoje ir kitur. Tarp pasaulyje \xc5\xbeinom\xc5\xb3 organizacij\xc5\xb3, NPO status\xc4\x85 turi Bilo ir Melindos Geits\xc5\xb3 fondas, Amnesty International, WWF, Rotary, Raudonasis Kry\xc5\xbeius, Vikimedijos fondas, Little Free Library ir kt.'